kardosdrur/scandi-wiki huggingface dataset:
Ritter Sport

Rittersport er en tysk chokoladebar i kvadratisk form. Deres motto er "kvadratisk, praktisk, god" (). Firmaet bag chokoladen hedder Alfred Ritter GmbH & Co. KG og ligger i Waldenbuch, Baden-Württemberg.

Rittersport findes i den oprindelige 100 grams plade, i små kvadratiske "bidder" samt i den nyeste form 250 g.

Historie
I 1912 etablerede Alfred Ritter og hans kone Clara en lille butik i Bad Cannstatt ved Stuttgart med chokolade. Kort efter oprettede de selskabet ALRIKA (Alfred Ritter Cannstatt).

I 1932 opfandt Clara Ritter den første chokoladekvadrat, som i starten hed "Sport Schokolade". Med 2. verdenskrigs frembrud forringedes chokoladeproduktionens vilkår, og i 1940 indstilledes produktionen på ALRIKA helt. Rittersport blev dog igen en produktionsvare, da firmaet genstartede produktionen i 1946.

Alfred Ritter døde i 1952 og Clara syv år senere. Herefter overtog sønnen Alfred Otto Ritter firmaet. 
Alfred har vundet prisen 'German Founders Award' I 2019.

Eksterne henvisninger 

Chokolade
Konfekturevirksomheder fra Tyskland
Peder Malling

Peder Malling (22. december 1781 i København – 3. maj 1865 sammesteds) var en dansk arkitekt og søn af gehejmestatsminister Ove Malling.

Uddannelse 
Han blev uddannet til arkitekt, dels under C. F. Hansen, dels på Kunstakademiet, hvor han vandt den lille guldmedalje i 1801 for sin opgave Et museum, passende for Danmark, til natur- og kunstprodukter.

Stillinger og rejser 
Han var med C.F. Hansen i Tyskland og blev senere hans konduktør ved opførelsen af Christiansborg og Københavns Råd- og Domhus. I 1809 blev han ansat som stadsbygmester, og i årene 1811-15 foretog han en studierejse med offentlig understøttelse, særlig til Italien. Efter sin hjemkomst blev han godtaget af Kunstakademiet, hvor han indleverede sit medlemsstykke i 1818: En offentlig plads med et teater m.m., der blev antaget enstemmigt. Hans studietegninger fra rejsen fik ros på Akademiet, og i 1817 blev han professor. Samtidig var han også ansat som flådens bygmester.

Byggerier 
Da Peder Malling var stadsbygmester i langt over en menneskealder, er det vanskeligt at påvise, hvilke arbejder der alene skyldes ham, idet hans virksomhed hovedsagelig var af ledende og omformende art. Af hans selvstændige arbejder kendes kun restaureringen af Bringstrup Kirke, gravmælet over Tordenskiold i ligkapellet ved Holmens Kirke samt hovedbygningerne for Københavns Universitet og Sorø Akademi.

Universitetsbygningen 

Hans første projekt til universitetsbygningen kom i 1819, og det skal have været meget pragtfuldt og i græsk stil. Det omfattede hele terrænet fra Nørregade til Fiolstræde, men det blev for kostbart, og i samarbejde med en nedsat komité udarbejdede han et nyt projekt med nygotiske elementer, som blev godkendt i 1831. Bygningen blev indviet i 1836, og den kostede hen ved 400.000 kr. Trods den ret imponerende facade og en vis originalitet i sammenstilling og behandling af motiverne fremkaldt bygningen straks en del modstand, og navnlig kunsthistorikeren N.L. Høyen kritiserede den indgående og skarpt (bl.a. i Dansk Ugeskrift, nr. 187, 1835), og heller ikke senere har man ændret ved den opfattelse. Peder Mallings energiske forsøg på at skaffe sin ven, maleren Christian Fædder Høyer, retten til at dekorere universitetets indre mislykkedes på grund af malerens manglende evner i forhold til den store opgave.

Sorø Akademi 
Genopførelsen af Sorø Akademi efter branden i 1813 blev fuldført i 1828. Her har Peder Maling ikke taget hensyn til de pavilloner, der blev reddet, resterne af Akademiets anden bygning, men i stedet valgt en simpel, lidt almindelig paladsstil. Uden at være noget betydeligt værk virker bygningen dog gennemført ved sin store, hvide facade mellem de frodige, grønne træer. 

Peder Malling døde ugift. Hans medvirken til, at G.F. Hetsch gjorde Danmark til sit andet og egentlige fædreland, er måske den af hans handlinger, der har haft den største betydning for dansk kunsthistorie.

Malling er begravet på Assistens Kirkegård.

Kilder

Eksterne henvisninger 
 

Arkitekter fra Danmark
Stadsarkitekter i København
Personer fra København
Danskere i 1800-tallet
Den danske guldalder
Klassicistiske arkitekter
Personer i Dansk Biografisk Leksikon
Paul Fischer

Paul Gustav Fischer (22. juli 1860 i København – 5. januar 1934 i Gentofte) var en dansk maler. Hans far, Philip August Fischer, var malermester, og Paul Fischer kom i lære, ligesom han uddannede sig på Kunstakademiet uden dog at fuldføre uddannelsen.

Liv og virke 
Paul Fischer - der faktisk var døbt Poul, men fik rettet navnet i fransk retning - fik gang i sin karriere, da han i begyndelsen af 1880'erne blev ansat af Frederik Hendriksen som illustrator på det litterært orienterede ugeblad Ude og Hjemme. Bladet holdt ikke længe, men Fischer skabte en karriere som maler med motiver fra Københavns storbyliv. Han fik tilnavnet postkortmaleren, da han primært fremstillede gadelivet og især kvinder. Paul Fischers malerier solgte godt, men ikke til museerne. Malerisamlingen på Frederiksborg Slot købte et enkelt og det samme gjorde Varde Museum, men ellers måtte han satse på private købere. Fischer oplevede endda den tort, at udstillingen på Charlottenborg afviste et af hans malerier, og hans udstillinger blev sjældent omtalt eller anmeldt i aviserne. Man anså åbenbart hans værker for at mangle kunstnerisk format. Kunsthistorikeren Emil Hannover anerkendte Fischers dygtighed til at skabe harmoniske kompositioner, men skrev også, at

Paul Fischer var en af de første plakatkunstnere i Danmark. I plakaterne ses impulser fra den franske maler Henri de Toulouse-Lautrec. Hans form- og farvesprog er blevet kaldt impressionistisk influeret naturalisme.

Familie 
Fischer var gift med Dagny Fischer, født Grønneberg i Christiania, og boede 1890 på Filippavej 8, 3. sal med udsigt ud over Sankt Jørgens Sø. På dette tidspunkt havde de den to-årige søn Sigurd.   

Hans urne er nedsat på Søllerød Kirkegård.

Eftermæle 
Fischers malerier har bevaret deres popularitet blandt de private kunstkøbere. I 1921 testamenterede Julie Hegel - enke efter Forlaget Gyldendals direktør Jacob Hegel - familiens malerisamling til Gentofte Kommune, herunder en række malerier af Paul Fischer. De findes nu på Øregaard Museum, som råder over 15 værker af Paul Fischer. Denne samling var centrum i en særudstilling på museet af Paul Fischers værker fra september 2003 til januar 2004.

Som eksempel på Paul Fischers vedvarende popularitet kan nævnes maleriet Kongens Fødselsdag, solgt på Bruun Rasmussen Kunstauktioner 19. september 2017 for 2,1 millioner kroner.

Billedgalleri

Kilder 
 Weilbachs Kunstnerleksikon
 Dansk Biografisk Leksikon (2. udgave, bind 7, s.71-72)

Referencer

Eksterne henvisninger 

 
 

Malere fra Danmark
Danskere i 1800-tallet
Danskere i 1900-tallet
Plakatkunstnere fra Danmark
Personer i Dansk Biografisk Leksikon
Impressionistiske malere
Henri de Toulouse-Lautrec

Henri Marie Raymond de Toulouse-Lautrec-Monfa (født 24. november 1864 i Albi, død 9. september 1901) var en fransk maler.

Han er kendt for plakater og malerier med motiver fra teater- og varietéverden med dansende kvinder. Og med pastis og vin på bordet.

Malerier

Plakater

Eksterne henvisninger 
 

Malere fra Frankrig
Impressionistiske malere
Franskmænd i 1800-tallet
Ugler i mosen

Ugler i mosen er en talemåde som bruges, når der sker noget mistænkeligt.

Udtrykket er en forvanskning af det jyske "der er uller i mosen", som henviste til ulve. Talemåden spredtes til København med jyske studeprangere, som benyttede den om tvivlsomme handler. På øerne fandtes der ikke ulve mere, men i Nørrejylland var de stadigvæk talrige. 

Efter at ulven i en periode var udryddet, blev udtrykket om konspiration og skjulte farer overtaget af et (for mennesket) knapt så farligt dyr, uglen. Samme fænomén findes i ordet "ugleset", som oprindelig kommer af "ulveset", når nogen havde set på én med "onde øjne".  Ordet "ulveset" er også kendt fra latin, hvor det blev brugt af Plinius og Vergil. 

En anden teori går ud på, at udtrykket "uller" eller "ugler" blev brugt for ikke at friste skæbnen ved at bruge tabuordet ulv.

Trivia 
 Der er ugler i mosen (1974 fra svensk Det är ugglor i mossen) er den danske titel på en kriminalroman af Maria Lang.
 Kugler i mosen (1976) er den danske titel på Donald E. Westlakes humoristiske krimi Bank Shot (1972).

Fodnoter 

Idiomer
H.J.A. Hagen

Hans Jacob Adam Hagen (21. september 1815 – 4. februar 1908) var en dansk flådeofficer. Han blev sekondløjtnant (med Gerners Medalje 27. november 1835, blev udnævnt til kommandør 28. maj 1868, fik sin afsked 5. april 1869 og blev samme dato udnævnt til Nyboders kommandant.

Han var stormester i Kædeordenen; en orden, der bestod af udbrydere fra Frimurerlogen.

Kilder 
 Topsøe-Jensen: Det danske Søofficerskorps 1801-1919, p 142.
 Tidsskrift for Søvæsen, 1909.

Søofficerer fra Danmark
Kommandører af Dannebrog
Danskere i 1800-tallet
Frimurere fra Danmark
Modtagere af Gerners Medalje
WrestleMania XIX

WrestleMania XIX var den 19. udgave af pay-per-view-showet WrestleMania, og den første produceret af World Wrestling Entertainment. Det fandt sted 30. marts 2003 fra Safeco Field i Seattle, Washington, USA, hvor der var 54.097 tilskuere fra alle USAs 50 stater og adskillige lande verden rundt. 

Showets main event var en VM-titelkamp mellem den regerende verdensmester Kurt Angle og Brock Lesnar om WWE Championship. Der var tidligere på programmet også en anden VM-titelkamp om WWE's World Heavyweight Championship mellem Triple H og Booker T. Derudover var der bl.a. også en kamp mellem The Rock og Steve Austin, samt en kamp mellem Hulk Hogan og Vince McMahon. 

Den officille sponsor var Snickers, og den officielle temasang var Limp Bizkits Crack Addict, som bandet spilled live under showet. Limp Bizkit spillede også Rollin' (Air Raid Vehicle), mens The Undertaker gik op mod ringen.

Resultater 

 WWE Cruiserweight Championship: Matt Hardy besejrede Rey Mysterio
 The Undertaker besejrede A-Train og Big Show i en Handicap Match
 WWE Women's Championship: Trish Stratus besejrede "Jazz" og "Victoria" i en Triple Threat Match
 WWE Tag Team Championship: Shelton Benjamin og Charlie Haas besejrede Los Guerreros (Eddie Guerrero og Chavo Guerrero), og Chris Benoit og Rhyno i en Triple Threat Match
 Shawn Michaels besejrede Chris Jericho
 World Heavyweight Championship: Triple H besejrede Booker T
 Hulk Hogan besejrede Mr. McMahon i en Street Fight
 The Rock besejrede Steve Austin
 WWE Championship: Brock Lesnar besejrede Kurt Angle
 Brock Lesnar vandt dermed VM-titlen fra Kurt Angle.

Wrestling
Wrestling i 2003
Moses Hansen

Moses Mogens Zorba Hansen (født som Mogens Hansen 17. juni 1941 i Radsted Sogn i Sakskøbing Kommune) er en kristen samfundsdebattør, som blev kendt i begyndelsen af 1990'erne.

Hansen har flere gange lejet stande på sexmesser for at prædike mod pornoens fordærv. I offentligheden ses han ofte trækkende rundt på et tre meter højt trækors på hjul. I 2002 planlagde han og Faderhuset en korstogsvandring mod islam i flere dage på Nørrebro i København. Projektet blev mødt med modstand og måtte gennemføres under politibeskyttelse.

I 2003 optrådte Hansen i TvDanmarks reality-tv-show Big Brother V.I.P. Her betroede han en deltager, at han som 16-årig var involveret i et seksuelt forhold til en otteårig dreng, at han som voksen havde kastet sin nyfødte datter ind i væggen i frustration over, at hun ikke ville holde op med at græde, og at han havde kastet en kniv efter sin kone. De øvrige deltagere følte sig utrygge ved ham, og han blev bortvist, før optagelserne var afsluttet.

I 2009 grundlagde Hansen den kirkelige organisation Pottemagerens Hus i Holsted,
men blev i juli 2017 smidt ud af organisationens bestyrelse som følge af afsløringer om utroskab.

TV 2: Guds bedste børn 
Fra d. 2. til d. 16. januar 2019 bragte TV2 en dokumentarserie ved navn Guds Bedste Børn. Dokumentarserien er produceret af Dokumentarkompagniet. Klip med Christian Hedegaard blev vist i forbindelse med behandlingen af emnet dæmonuddrivelse og andre radikale, danske forkyndere som Ruth Evensen, Christian Laursen, Torben Søndergaard og Moses Hansen. Dokumentarens mål var at give et "unikt indblik i en radikal kristen verden, hvor små børn tror de har satans dæmoner inden i sig. En verden hvor alvorligt syge overbevises om at de kan blive helbredt ved bøn. Og en verden hvor prædikanter misbruger deres magt både psykisk og i flere tilfælde seksuelt - uden myndighederne er i stand til at stoppe dem." Det blev dokumenteret, at Moses Hansen, mens han var gift, havde haft adskillige seksuelle forhold til kvindelige følgere. Moses Hansens udtalte i den forbindelse, at han erkendte og ikke undskyldte sine handliger, men havde bedt om tilgivelse for dem.

Referencer

Eksterne henvisninger 

Tjek fødselsår
Kristne prædikanter fra Danmark
Deltagere i Big Brother (Danmark)
Personer fra Lolland
John Wilmot, 2. jarl af Rochester

John Wilmot Anden Jarl af Rochester (født 1. april 1647, død 26. juli 1680) var en engelsk libertiner, ven af kong Charles II og forfatter af megen satirisk og sjofel poesi. Han var gift med den kvindelige arving, Elizabeth Malet, men havde mange elskerinder, deriblandt skuespillerinden, Elizabeth Barry. Det er almindeligt opfattet, at han frasagde sig sin ateisme på sit dødsleje.

Biografi 
Rochester blev født i Ditchley, Oxfordshire. Hans mor, Anne St. John grevinde af Rochester, var tilhænger af parlamentet med hældning mod puritanisme. Hans far, Henry Wilmot, en fordrukken royalist af anglo-irsk slægt, var blevet jarl af Rochester i 1652 på grund af militærtjeneste for Charles II under hans eksil under republikken (under Cromwell). Han døde udenlands i 1658 to år før genindsættelsen af Stuarterne i England. 

Som 12-årig immatrikulerede han på Wadham College, Oxford, hvor det blev sagt, han "blev demoraliseret". To år senere, som 14-årig, blev han overdraget med en MA af Edward Hyde, jarl af Clarendon, som var universitetsrektor samt Rochesters onkel. Efter at havde gennemført en såkaldt "Grand Tour" i Frankrig og Italien, vender Rochester tilbage til London, hvor han "graced the Restoration court". Senere, gjorde hans modighed i søkamp mod hollænderne en helt. 

I 1667 giftede han sig med Elizabeth Malet, en åndfuld arving, som han havde forsøgt at bortføre to år tidligere. Samuel Pepys beskriver begivenheden i hans dagbog d. 28. maj 1665:

 "Thence to my Lady Sandwich's, where, to my shame, I had not been a great while before.
 Here, upon my telling her a story of my Lord Rochester's running away on Friday night last with Mrs Malet,
 the great beauty and fortune of the North, who had supped at Whitehall with Mrs Stewart,
 and was going home to her lodgings with her grandfather, my Lord Haly, by coach;
 and was at Charing Cross seized on by both horse and footmen, and forcibly taken from him,
 and put into a coach with six horses, and two women provided to receive her, and carried away.
 Upon immediate pursuit, my Lord of Rochester (for whom the King had spoke to the lady often,
 but with no success) was taken at Uxbridge; but the lady is not yet heard of,
 and the King mighty angry and the Lord sent to the Tower."

Jarler fra England
DEW

DEW har flere betydninger:
 Distant Early Warning Line (DEW Line) – varslingssystem mod indkomne fly til det amerikanske fastland under den kolde krig
 Tullamore Dew – irsk whiskey
Lendemarke

Lendemarke er et bebygget område i Stege Sogn på Møn. Lendemarke ligger som en forstad vest for bykernen af Stege og er forbundet med denne ved Storebro over løbet mellem Stege Bugt og Stege Nor.

Lendemarke nævnes 1664 og blev udskiftet i 1802.

Mod Stege Bugt ligger en nu nedlagt sukkerfabrik, hvis bygninger i dag anvendes af forskellige virksomheder.

Lendemarke Skole er opført 1942-43 efter tegninger af arkitekt Gustav Nielsen.

Bryghuset Møn ligger i Lendemarke.

Kilder 
 Trap, J. P. Danmark. Præstø Amt. Bind IV, 5. udg., 1955.

Stege
Bydele og forstæder i Danmark
Hovedskov (Møn)

Hovedskov er en bebyggelse i Stege Sogn på Møn. Hovedskov ligger et par kilometer nord for Udby. Bebyggelsen ligger i Vordingborg Kommune og tilhører Region Sjælland.

Landsbyen nævnes 1505 (Hoffuitskow). Landsbyen blev udskiftet i 1799.
Blandt gårdene er Hovedskovgård, oprindeligt en kongsgård, og Gammeltoftegård.

Eksterne henvisninger 
 Hovedskovgård

Kilder 
 Trap, J. P. Danmark. Præstø Amt. Bind IV, 5. udg., 1955.

Lokaliteter på Møn
Robben Island

Robben Island (Afrikaans Robben Eiland) er en ø i Table Bay, ud for kysten, 12 km fra Kapstaden i Sydafrika. Navnet er hollandsk for "sæløen" . (Tilfældigvis er "Sæløen" en anden ø i den nærligggende False Bay.) Robben Island er omtrent oval; den er 3,3 km. lang og 1,9 km bred. Robben Island er mest kendt for at have været fængsel for bl.a. Nelson Mandela, der sad fængslet der i 18 af de 27 år, han var fængslet.

Tidlige historie 
Robben Island blev beboet for tusinder af år siden af stenalderfolk. På det tidspunkt var vandstanden i verdenshavene markant lavere end nu og folk kunne derfor gå til øen, der dengang var en flad bakke. Henimod slutningen af den sidste istid resulterede smeltningen af iskapperne i, at vandstanden steg og området omkring bakken blev oversvømmet. Siden slutningen af det 17. århundrede har øen været brugt til at isolere bestemte personer – primært fanger – og blandt de første indbyggere var politiske ledere fra hollandske kolonier fx Indonesien.

Fra 1836 til 1931 blev øen brugt som spedalskhedskoloni.

Nyere historie 
I det 20. århundrede blev øen berygtet som fængsel for politiske fanger under apartheidregimet. Berømte indsatte var Nelson Mandela, Walter Sisulu, Tokyo Sexwale, Govan Mbeki, Dennis Brutus og Robert Sobukwe. Under fængselstiden var sikkerheden meget høj og der var adgang forbudt for næsten alle civile, heriblandt fiskere. Brugen af øen som fængsel blev besværliggjort af mangel på ferskvand. Der blev boret efter vand i første halvdel af det 20. århundrede, men brøndene blev ødelagt af indtrængende saltvand. Først da der blev lagt et rør på havbunden fra Kapstaden, der kunne føre vand over fra fastlandet, var problemet løst.

Turisme 
Fængslet på Robben Island åbnede som turistattraktion i januar 1997. Transporten til og fra øen sker med samme båd, som i sin tid transporterede fangerne frem og tilbage. Et besøg på øen starter med en guidet rundvisning i fængslet, hvor Mandelas celle bl.a. kan ses. Dernæst en bustur øen rundt med stop ved pingvinkolonien inden turen atter går med båden tilbage til Kapstaden.

Dyreliv 
Da hollænderne ankom til øen for ca. 400 år siden var de eneste større dyr sæler og fugle. Omkring 1960 bragte chefen for fængslet antiloper og kæmpeskildpadder til øen. Antiloperne levede naturligt på fastlandet, mens skildpadderne stammede fra den zoologiske have i Kapstaden. Det er usikkert om disse dyr stadig lever på øen. Der findes, som nævnt ovenfor, en koloni af brillepingviner på Robben Island.

Eksterne link 
 Robben Island Museum
 Google satellite map of the island

Verdensarvsområder i Afrika
Fængsler, fangelejre og lignende
Øer i Afrika
Sydafrika
Kirsten Dehlholm

Kirsten Dehlholm (født 5. april 1945 i Vejle) er en dansk billedkunster og teaterleder af teatret Hotel Pro Forma.

Biografi 
Kirsten Dehlholm er født i Vejle, og efter studentereksamen i 1963 uddannede hun sig som tekstilkunstner i Krefeldt i Tyskland 1965-66 samt Kunsthåndværkerskolen i København 1966-69. I 1969 blev hun gift med digteren Otto Sigvaldi, til hvem hun skabte de farvestrålende dragter, som han brugte, når han gik rundt på gaderne og solgte sine bøger fra sin barnevogn. Med Sigvaldi fik hun i 1971 en søn, men ægteskabet blev opløst det følgende år.

I nogle år arbejdede Kirsten Dehlholm som scenograf hos teatergruppen Rimfaxe, og i 1977 var hun medstifter af et kunstnerkollektiv ved navn Billedstofteatret. Ud over at skabe scenografier virkede hun også her som aktør i de meget eksperimenterende forestillinger, gruppen skabte og opførte i forskellige usædvanlige rum.

Efter Billedstofteatrets ophør i 1985 stiftede Dehlholm en ny teatergruppe, Hotel Pro Forma, hvor hun siden har fungeret som leder og instruktør. Gruppens forestillinger har opnået stor anerkendelse, også internationalt, med sine nyskabende og originale forestillinger. Kirsten Dehlholm har personligt høstet en stor del af denne anerkendelse, og hun har da også modtaget adskillige priser og hædersbevisninger i årenes løb. Desuden har hun skrevet mange artikler om sit arbejde.

Priser og hædersbevisninger 
Kirste Dehlholm har blandt andet modtaget:
 1984: Arhtur Köpcke-prisen
 1989: Kjeld Abell-prisen
 1994: Eckersberg Medaillen
 1995: Tagea Brandts Rejselegat
 1995: Livsvarig kunstnerydelse fra Statens Kunstfond
 1998: Wilhelm Hansen Fondens Store Pris
 2009: Ole Haslunds Kunstnerfonds Hæderslegat
 2012: Reumert (for bedste scenografi til forestillingen War Sum Up)
 2013: Thorvaldsen Medaillen
 2015: Reumert (årets hæderspris)
2021: Teaterkatten

Referencer

Eksterne henvisninger 
 Portræt af Kirsten Dehlholm på kunstonline.dk.
 Biografi fra Dansk Kvindebiografisk Leksikon

Teaterledere fra Danmark
Modtagere af Tagea Brandts Rejselegat
Kunstnere på finansloven
Modtagere af Eckersberg Medaillen
Kunstnere fra Danmark
Kvindelige kunstnere fra Danmark
Personer i Kraks Blå Bog
Personer i Dansk Kvindebiografisk Leksikon
Personer fra Vejle
Modtagere af Thorvaldsen Medaillen
Modtagere af Ole Haslunds Kunstnerfonds legat
Reumertprisen for årets scenograf
Modtagere af Kjeld Abell-prisen
Henriette Mikkelsen

Henriette Rønde Mikkelsen (født 21. september 1980 i Nykøbing Mors) er en tidligere dansk håndboldspiller. Hun startede sin karriere i den lokale klub NIF/FLUIF, men kom senere til Ikast-Bording EH, inden hun i 2003 skiftede til Viborg HK. Hun var med til at vinde OL guld i 2004 og EM Sølv 2004 for Danmarks håndboldlandshold. Hun var ude ved VM 2005 pga. en skade i sit knæ. Hun var desuden med på All-Star-holdet ved GF World Cup 2006 og med til EM 2006.

For Viborg HK var Henriette Mikkelsen med til at vinde DM 2006 og Champions League 2006.

Til daglig bor hun i Viborg med Mads Møller, og hun er i gang med at uddanne sig til skolelærer på Skive Seminarium. Hun fødte den 20. april 2008 datteren Frida og spillede derfor ikke det meste af sæsonen 2007-08, men hun har fra starten af den følgende sæson igen været aktiv for Viborg HK og på landsholdet.

Hun indstillede sin karriere i 16. november 2011 efter en pokalkamp mod Randers HK. Hun gjorde kortvarigt comeback for Viborg HK som 34-årig, da klubben 19. november 2014 tabte mod dameligaens tophold, Team Esbjerg.

Hun spiller pt. som amatør på Viborg HK's Jyllandsseriehold.

Politik 
Hun valgte at stille op til Kommunalvalget 2009 den 17. november for Socialdemokratiet. Her blev hun med 309 personlige stemmer valgt ind som det sidste socialdemokratiske medlem af byrådet i Viborg Kommune.

Referencer

Eksterne henvisninger 

 Profil hos Viborg HK

Håndboldspillere fra Danmark
Personer fra Nykøbing Mors
Håndboldspillere fra Ikast-Brande Elite Håndbold
Håndboldspillere fra Viborg HK
Kommunalbestyrelsesmedlemmer fra Socialdemokraterne
Olympiske mestre fra Danmark
Håndboldspillere ved sommer-OL 2004
Medlemmer af Viborg Byråd